
S T A N O V I S K O

k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 235/2015 Z. z. o uvádzaní výťahov na trh a sprístupňovaní bezpečnostných častí do výťahov na trhu 



I.

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. č. 235/2015 Z. z. o uvádzaní výťahov na trh a sprístupňovaní bezpečnostných častí do výťahov na trhu predkladá na rokovanie vlády Slovenskej republiky minister práce, sociálnych vecí a rodiny Ján Richter ako iniciatívny materiál. 
II.

Účelom návrhu nariadenia vlády je úprava textu príslušných ustanovení o bezpečnostných častiach do výťahov v súlade s textom viacerých jazykových verzií smernice Európskeho parlamentu a Rady 2014/33/EÚ z 26. Februára 2014 o harmonizácii právnych predpisov členských štátov týkajúcich sa výťahov a bezpečnostných komponentov do výťahov.
Predkladateľ deklaruje súlad predloženého návrhu nariadenia vlády s Ústavou  Slovenskej republiky, ďalšími všeobecne záväznými právnymi predpismi a medzinárodnými zmluvami, ktorými je Slovenská republiky viazaná a s právom Európskej únie.

Návrh nariadenia vlády  podľa predkladateľa nebude mať vplyv na rozpočet verejnej správy, sociálne vplyvy, vplyv na životné prostredie, podnikateľské prostredie, informatizáciu spoločnosti ani na služby verejnej správy pre občana.
Návrh nariadenia vlády bol predmetom medzirezortného pripomienkového konania, ktorého vyhodnotenie je súčasťou materiálu a na rokovanie vlády Slovenskej republiky sa predkladá bez rozporov.

III.

Legislatívna rada vlády Slovenskej republiky prerokovala predmetný návrh nariadenia vlády na svojom zasadnutí dňa 10. januára 2017 a odporučila návrh nariadenia vlády upraviť podľa jej pripomienok a odporúčaní a na rokovanie vlády Slovenskej republiky predložiť jeho nové znenie.
IV.

Sekcia vládnej legislatívy Úradu vlády SR odporúča vláde Slovenskej republiky návrh nariadenia vlády Slovenskej republiky ktorým sa mení a dopĺňa nariadenie vlády Slovenskej republiky č. 235/2015 Z. z. o uvádzaní výťahov na trh a sprístupňovaní bezpečnostných častí do výťahov na trhu schváliť v predloženom znení. 



V Bratislave 17. januára 2017

